Noaptea trecută, în Capitală au fost depășiri de 350% pentru poluarea cu PM 2,5. Cât pierde un bucureștean pe an din cauza poluării.
Noaptea trecută, în București au fost depășiri de aproape 350% pentru poluare. Airly a înregistrat depășiri pentru poluarea cu particule PM 10 și PM 2,5. Depășiri spectaculoase s-au înregistrat și în cartierul Rahova, 235%. Poluarea aerului costă un locuitor al unui oraş european 1.250 € pe an. Fără poluare, bucureștenii ar avea o speranță de viaţă mai lungă cu 4 ani.
Joi-noapte, rețeaua independentă de monitorizare a calității aerului, Airly, a înregistrat în București depășiri spectaculoase pentru poluarea cu particule de praf și substanțe chimice care intră ușor în plămâni. Cu 350% peste limita normală.Cea mai mare depășire s-a înregistrat la stația din Bragadiru. 347% pentru poluarea cu PM 2,5 și 236% pentru poluarea cu PM 10. Vorbim aici de acele particule foarte, foarte fine de care îți spuneam că te îmbolnăvesc.În București, pierdem 4 ani din viață din cauza poluării. O arată rapoartele oficiale. Și tot oficial este calculul care arată că decesele premature puse pe seama poluării ne costă. În medie, un bucureștean pierde 3000 de euro pe an din cauza asta.